ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കുമായി കേന്ദ്ര ഗവണ്മെന്റ് ഇതിനകം നല്കിയത് 20 കോടിയിലേറെ സൗജന്യ വാക്സിന് ഡോസുകള്
സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇപ്പോഴുള്ളത് രണ്ടു കോടിയിലേറെ ഡോസുകള്
വരുന്ന മൂന്നു ദിവസത്തില് മൂന്നുലക്ഷത്തോളം അധിക ഡോസുകള് സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും ലഭ്യമാക്കും
രാജ്യവ്യാപകമായി നടത്തുന്ന പ്രതിരോധ കുത്തിവയ്പ്പ് പരിപാടിയുടെ ഭാഗമായി സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യ കോവിഡ് വാക്സിന് ലഭ്യമാക്കി കേന്ദ്രഗവണ്മെന്റ് പിന്തുണയേകുന്നുണ്ട്. ഇവയുടെ ഉല്പ്പാദനവും വിതരണവും വര്ധിപ്പിക്കുന്നതിനുള്ള നിരവധി ശ്രമങ്ങള്ക്ക് പുറമേയാണിത്.
മഹാമാരി നിയന്ത്രിക്കുന്നതിനായി കേന്ദ്ര സര്ക്കാര് ആവിഷ്കരിച്ച അഞ്ചിന പ്രതിരോധ പരിപാടികളില്  സുപ്രധാന ഘടകമാണ് വാക്സിനേഷന്.
കോവിഡ് 19 വാക്സിനേഷന്റെ വിപുലപ്പെടുത്തിയ മൂന്നാംഘട്ട നയപരിപാടികള് 2021 മെയ് ഒന്നിനാണ് ആരംഭിച്ചത്. രാജ്യത്തുല്പ്പാദിപ്പിക്കുന്ന വാക്സിന് ഡോസുകളില് കേന്ദ്ര മരുന്ന് ലബോറട്ടറിയുടെ അംഗീകാരം ലഭിച്ചവയില് 50 ശതമാനവും കേന്ദ്രം സംഭരിക്കുകയും ഇവ നേരത്തെ ചെയ്തതുപോലെ സൗജന്യമായി സംസ്ഥാനങ്ങള്ക്കു കൈമാറുകയും ചെയ്യും.
കേന്ദ്ര ഗവണ്മെന്റ് ഇതുവരെ 20 കോടിയിലേറെ ഡോസ്  വാക്സിന് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും സൗജന്യം ആയി നല്കി. ഇതില് പാഴായി പോയത് ഉള്പ്പെടെ ആകെ 18,71,13,705 വാക്സിനുകള് ഇതുവരെ ഉപയോഗിച്ചു.
കേരളത്തിന് ഇതുവരെ 88,69,440 വാക്സിന് ഡോസുകള് നല്കിയതില് 84,15,457 ഡോസുകള് ഉപയോഗിച്ചു. 4,53,983 ഡോസുകള് ബാക്കിയുണ്ട്. .
2 കോടിയിലധികം വാക്സിന് ഡോസുകള്  സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇപ്പോഴുണ്ട്.
ഇത് കൂടാതെ അടുത്ത 3 ദിവസത്തിനുള്ളില് 3 ലക്ഷത്തോളം  അധിക ഡോസുകള് സംസ്ഥാനങ്ങള്ക്കു/കേന്ദ്ര ഭരണപ്രദേശങ്ങള്ക്കു ലഭ്യമാക്കും.
(
സാമ്പത്തിക കാര്യങ്ങള്ക്കായുള്ള കേന്ദ്ര മന്ത്രിസഭാ സമിതി
CBIC യ്ക്ക് കീഴിൽ കൃഷ്ണപട്ടണത്തും തുമകുരുവിലും വ്യാവസായിക ഇടനാഴി അനുബന്ധ സംവിധാനങ്ങൾ നിർമ്മിക്കാൻ മന്ത്രിസഭ അനുമതി
താഴെ പറയുന്നവയുടെ അനുബന്ധ അടിസ്ഥാനസൗകര്യവികസനത്തിന് പ്രധാനമന്ത്രി ശ്രീ നരേന്ദ്ര മോദി അധ്യക്ഷനായ സാമ്പത്തിക കാര്യങ്ങൾക്കായുള്ള ക്യാബിനറ്റ് സമിതി അംഗീകാരം നൽകി. വ്യവസായ-ആഭ്യന്തര വ്യാപാര പ്രോത്സാഹന വകുപ്പ് ഇതുമായി ബന്ധപ്പെട്ട് സമർപ്പിച്ച ശിപാർശകൾക്കാണ് കേന്ദ്ര മന്ത്രിസഭ അംഗീകാരം നൽകിയത്
1) 2139.44 കോടി രൂപ പ്രതീക്ഷിത ചെലവിൽ ആന്ധ്രപ്രദേശിലെ കൃഷ്ണപട്ടണത്ത് വ്യാവസായിക മേഖല
2) 1701.81 കോടി രൂപ പ്രതീക്ഷിത ചിലവിൽ കർണാടകയിലെ തുമകുരുവിൽ വ്യവസായമേഖല
3) 3,883.80 കോടി രൂപ പ്രതീക്ഷിത ചെലവിൽ ഉത്തർപ്രദേശിലെ ഗ്രേറ്റർ നോയ്ഡയിൽ വിവിധോദ്ദേശ ചരക്കുനീക്കം കേന്ദ്രവും, ബഹുതല ഗതാഗത സൗകര്യവും
ചെന്നൈ-ബംഗളൂരു വ്യാവസായിക ഇടനാഴി പദ്ധതിക്ക് കീഴിലാണ് ആന്ധ്രപ്രദേശിലെ കൃഷ്ണപട്ടണത്തും, കർണാടകയിലെ തുമകുരുവിലും വ്യാവസായിക മേഖലകൾക്ക് അനുമതി നൽകിയത്. ചെന്നൈ-ബംഗളൂരു വ്യാവസായിക ഇടനാഴിയിലെ വികസനത്തിന് ഈ നടപടി വഴിതുറക്കും. ലോകോത്തര നിലവാരമുള്ള അടിസ്ഥാനസൗകര്യ വികസനത്തിലൂടെ സ്വയംപര്യാപ്തത കൈവരിക്കാൻ ഈ രണ്ട് പുത്തൻ വ്യാവസായിക നഗരങ്ങൾക്കും കഴിയും. ഒപ്പം നിരവധി തൊഴിലവസരങ്ങൾക്കും ഇവ വഴിതുറക്കും.
നിർദിഷ്ട ചരക്ക് ഇടനാഴികളിലേക്കും തിരിച്ചും ഉള്ള യാത്രയിൽ സാധനങ്ങൾ ഫലപ്രദമായി സൂക്ഷിക്കാൻ പുതിയ ചരക്കുനീക്കം കേന്ദ്രം അവസരമൊരുക്കും. ഒപ്പം ചരക്ക്നീക്ക സംരംഭങ്ങൾക്കും, ഉപഭോക്താക്കൾക്കും ഒരു വൺ സ്റ്റോപ്പ് കേന്ദ്രമായും ഇത് പ്രവർത്തിക്കും.
യാത്രക്കാർക്ക് റെയിൽ, റോഡ്, എം ആർ ടി എസ് ഗതാഗതസൗകര്യം തടസ്സമില്ലാതെ ലഭ്യമാക്കുന്ന ഗതാഗത കേന്ദ്രമായി പുതിയ മൾട്ടി മോഡൽ ട്രാൻസ്പോർട്ട് ഹബ്ബ് പദ്ധതി പ്രവർത്തിക്കും. 2040 ഓടെ രണ്ട് പദ്ധതികളിലുമായി ഏതാണ്ട് ഒരു ലക്ഷം പേർക്ക് തൊഴിൽ നൽകാൻ ആകും എന്നാണ് പ്രതീക്ഷ.
റെയില്വേ മന്ത്രാലയം
രാജ്കോട്ട്-കനാലസ് റെയിൽപാത ഇരട്ടിപ്പിക്കുന്നതിന് കേന്ദ്ര മന്ത്രിസഭയുടെ അംഗീകാരം
പദ്ധതിയുടെ മൊത്തം അനുമാന ചെലവ് 1,080.58 കോടി രൂപ; പൂർത്തീകരണ ചെലവ് 1,168.13 കോടി രൂപ
ലൈൻ ഇരട്ടിപ്പിക്കലിന്റെ ആകെ നീളം 111.20 കിലോമീറ്റർ
പാത ഇരട്ടിപ്പിക്കലിലൂടെ കൂടുതൽ ശേഷി വർധനയും, ട്രാഫിക്കും കൈവരും
രാജ്കോട്ടിൽ നിന്ന് കനാലസിലേയ്ക്കുള്ള ഇരട്ടിപ്പിക്കൽ സൗരാഷ്ട്ര മേഖലയുടെ സമഗ്ര വികസനത്തിന് വഴിയൊരുക്കും
പ്രധാനമന്ത്രി ശ്രീ നരേന്ദ്ര മോദിയുടെ അദ്ധ്യക്ഷതയിൽ ചേർന്ന കേന്ദ്ര മന്ത്രിസഭയുടെ സാമ്പത്തിക കാര്യ സമിതി രാജ്കോട്ട്-കനാലസ് റെയിൽപാത ഇരട്ടിപ്പിക്കുന്നതിന് അംഗീകാരം നൽകി. പദ്ധതിയുടെ മൊത്തം അനുമാന ചെലവ് 1,080.58 കോടി രൂപയും അതിന്റെ വർദ്ധനവ് / പൂർത്തീകരണ ചെലവ് 1,168.13 കോടി രൂപയുമാണ്. ലൈനിന്റെ ഇരട്ടിപ്പിക്കലിന്റെ ആകെ നീളം 111.20 കിലോമീറ്ററാണ്. നാല് വർഷത്തിനുള്ളിൽ പദ്ധതി പൂർത്തിയാക്കും.
ഈ റൂട്ടിൽ നിലവിലുള്ള ചരക്ക് ഗതാഗതം പ്രധാനമായും , കൽക്കരി, സിമന്റ്, വളം, ഭക്ഷ്യധാന്യങ്ങൾ എന്നിവയുമായി ബന്ധപ്പെട്ടതാണ്. റിലയൻസ് പെട്രോളിയം, എസ്സാർ ഓയിൽ, ടാറ്റ കെമിക്കൽ തുടങ്ങിയ വൻകിട വ്യവസായങ്ങളുടെ ചരക്ക് ഗതാഗതത്തിന് ഭാവിയിൽ ഗണ്യമായ സാധ്യതയുണ്ട്.
രാജ്കോട്ട് - കനാലസ് ഒറ്റ വരി ബ്രോഡ് ഗേജ് ലൈനിൽ ഇപ്പോൾത്തന്നെ വാൻ തിരക്കാണ്. പാത ഇരട്ടിപ്പിക്കൽ വഴി ചരക്കു നീക്കത്തിലെ തടസ്സം ഗണ്യമായി കുറയും. കൂടുതൽ ട്രാഫിക്കും കൈവരും. രാജ്കോട്ട് മുതൽ കനാലസ് വരെയുള്ള നിർദ്ദിഷ്ട പാത ഇരട്ടിപ്പ് സൗരാഷ്ട്ര മേഖലയുടെ സമഗ്ര വികസനത്തിന് വഴിയൊരുക്കും.
(Visitor Counter : 172
പ്രധാനമന്ത്രിയുടെ ഓഫീസ്
ദേശീയ തലസ്ഥാനപ്രദേശത്ത് അന്തരീക്ഷ മലിനീകരണ നിയന്ത്രണം: നടപടികളെപ്പറ്റി പ്രധാനമന്ത്രിയുടെ പ്രിന്സിപ്പല് സെക്രട്ടറിയുടെ നേതൃത്വത്തില് ചര്ച്ച നടത്തി
ഡല്ഹിയിലെ ദേശീയ തലസ്ഥാന പ്രദേശത്ത് അന്തരീക്ഷ മലിനീകരണം കുറയ്ക്കുന്നതിന് രൂപീകരിച്ച ഉന്നതതല ദൗത്യസേന പ്രധാനമന്ത്രിയുടെ പ്രിന്സിപ്പല് സെക്രട്ടറി ഡോ. പി കെ മിശ്രയുടെ നേതൃത്വത്തില് യോഗം ചേര്ന്ന് സ്ഥിതിഗതികള് ചര്ച്ച ചെയ്തു. ഡല്ഹി, പഞ്ചാബ്, ഹരിയാന, രാജസ്ഥാന്, ഉത്തര്പ്രദേശ് സംസ്ഥാനങ്ങളിലെ ചീഫ് സെക്രട്ടറിമാര്, പരിസ്ഥിതി, വനം-കാലാവസ്ഥ വ്യതിയാനം, കൃഷി, റോഡ്, പെട്രോളിയം, കേന്ദ്ര മലിനീകരണ നിയന്ത്രണ ബോര്ഡ് എന്നീ വിഭാഗങ്ങളിലെ ഉള്പ്പെടെ വിവിധ വകുപ്പ്/മന്ത്രാലയ സെക്രട്ടറിമാര് എന്നിവര് യോഗത്തില് പങ്കെടുത്തു.
അന്തരീക്ഷ മലിനീകരണത്തിന്റെ പ്രധാന കാരണങ്ങളെക്കുറിച്ചുള്ള വിശകലനം, സംസ്ഥാന സര്ക്കാരുകളും വിവിധ മന്ത്രാലയങ്ങളും ഇക്കാര്യത്തില് സ്വീകരിച്ച നടപടികളും പുരോഗതിയും എന്നിവ യോഗം ചര്ച്ച ചെയ്തു. ചപ്പുചവറുകള് കത്തിക്കുന്ന സംഭവങ്ങള് കഴിഞ്ഞ രണ്ട് വര്ഷത്തിനിടെ 50 ശതമാനത്തിലധികം കുറഞ്ഞതായും മികച്ച അന്തരീക്ഷ ഗുണനിലവാര സൂചിക  ദിനങ്ങള് വര്ധിച്ചതായും യോഗം വിലയിരുത്തി.
താഴെത്തട്ടിലുള്ള പ്രവര്ത്തനങ്ങളും വിളകളുടെ തനത് സാഹചര്യം തുടരുന്നതിനുള്ള യന്ത്രങ്ങളുടെ ലഭ്യതയുമടക്കം പഞ്ചാബ്, ഹരിയാന, ഉത്തര്പ്രദേശ് സംസ്ഥാനങ്ങള് കൊയ്ത്തൊഴിഞ്ഞ പാടങ്ങളിലെ അവശിഷ്ടങ്ങള് കത്തിക്കുന്നതിനെക്കുറിച്ച് വിശദമായി യോഗം വിലയിരുത്തി.
റിസര്വ് ബാങ്ക് വായ്പയില് പ്രവര്ത്തിക്കുന്ന മുന്ഗണന വിഭാഗത്തിലുള്ള മാലിന്യ അടിസ്ഥാന വൈദ്യുതി/ഇന്ധന പ്ലാന്റുകള് എന്നിവയെ സമീപകാലത്ത് ഉള്പ്പെടുത്തിയതിന് ശേഷം കേന്ദ്ര-സംസ്ഥാന സര്ക്കാരുകള് അത്തരം യൂണിറ്റുകള് അടിയന്തരമായി സ്ഥാപിക്കുന്നതിന് പ്രവര്ത്തന പദ്ധതികള് അടിയന്തരമായി നടപ്പിലാക്കാനായി ഒരുമിച്ച് പ്രവര്ത്തിക്കണമെന്ന് യോഗം വിലയിരുത്തി. വിള വൈവിധ്യവല്ക്കരണം, വിതരണ ശൃംഖല ശക്തിപ്പെടുത്തല് എന്നിവയും ചര്ച്ച ചെയ്തു
കൃഷി മന്ത്രാലയത്തിന് കീഴിലുള്ള ആവര്ത്തന കൃഷി പദ്ധതികളുടെ നടത്തിപ്പ് സംസ്ഥാനങ്ങള് ഏറ്റെടുക്കേണ്ടതിന്റെ പ്രാധാന്യത്തെക്കുറിച്ചും ഈ വര്ഷത്തെ വിളവെടുപ്പ് കാലത്തിന് മുമ്പ് പുതിയ യന്ത്രങ്ങള് കര്ഷകരുടെ അടുത്തെത്തുന്നുവെന്ന് സംസ്ഥാനങ്ങള് ഉറപ്പുവരുത്തേണ്ടതുണ്ടെന്നും പ്രിന്സിപ്പല് സെക്രട്ടറി ആവര്ത്തിച്ച് വ്യക്തമാക്കി.
വിളവെടുത്ത പാടങ്ങളിലെ അവശിഷ്ടങ്ങള് കത്തിക്കുന്നതില് നിയന്ത്രണം ഏര്പ്പെടുത്തുന്നതിന് ആവശ്യമായ ജോലിക്കാരെ എത്തിക്കുകയും പ്രത്യേകിച്ച് പഞ്ചാബ്, ഹരിയാന, ഉത്തര്പ്രദേശ് സംസ്ഥാനങ്ങളില് ഈ പ്രവൃത്തി നടക്കുന്നില്ലെന്ന് ഉറപ്പാക്കുകയും വേണമെന്ന് യോഗം വ്യക്തമാക്കി. ഈ സംസ്ഥാനങ്ങളിലെ ബാധകമായ ജില്ലകളില് കൂടുതല് നടപടികളും സഹായങ്ങളും ആവശ്യമാണെന്ന് യോഗം വിലയിരുത്തി.
പ്രാദേശികമായി ഉണ്ടാകുന്ന മലിനീകരണം നിയന്ത്രിക്കാനുള്ള നടപടികള് ഉറപ്പുവരുത്താന് യോഗം ജിഎന്സിടി-ഡല്ഹി ഗവണ്മെന്റിനോട് ആവശ്യപ്പെട്ടു. ഉത്തര്പ്രദേശ്, ഹരിയാന സംസ്ഥാനങ്ങളോട് എന് സി ആറിന് കീഴില് വരുന്ന അവരുടെ പ്രദേശങ്ങളില് സമാനമായ നടപടികള് തയ്യാറാക്കാനും നടപ്പില് വരുത്താനും യോഗത്തില് നിര്ദേശമുണ്ടായി.
പ്രധാനമന്ത്രിയുടെ ഓഫീസ്
രാംപൂർ വാഹനാപകടത്തിലെ ജീവഹാനിയിൽ പ്രധാനമന്ത്രി അനുശോചിച്ചു
ഉത്തർ പ്രദേശിലെ രാംപൂരിലുണ്ടായ വാഹനാപകടത്തിലെ ജീവഹാനിയിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. ദുരന്തത്തിനിരയായ കുടുംബത്തെ അദ്ദേഹം അനുശോചനം അറിയിച്ചു. സംസ്ഥാന ഗവണ്മെന്റിന്റെ മേൽനോട്ടത്തിൽ പ്രാദേശിക ഭരണകൂടം സാധ്യമായ എല്ലാ സഹായവും നൽകുന്നുണ്ടെന്ന് അദ്ദേഹം അറിയിച്ചു.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു :
"ഉത്തർപ്രദേശിലെ റാംപൂരിൽ നടന്ന വാഹനാപകടം അത്യന്തം ദുഃഖകരമാണ്. ഈ അപകടത്തിൽ ജീവൻ നഷ്ടപ്പെട്ടവരുടെ കുടുംബങ്ങളോട് എന്റെ അഗാധമായ അനുശോചനം രേഖപ്പെടുത്തുന്നു, പരിക്കേറ്റവർ വേഗത്തിൽ സുഖം പ്രാപിക്കട്ടെ. സംസ്ഥാന സർക്കാരിന്റെ മേൽനോട്ടത്തിൽ, പ്രാദേശിക ഭരണകൂടം സാധ്യമായ എല്ലാ സഹായവും സ്ഥലത്തുതന്നെ ചെയ്യുന്നുണ്ട് ."
-ND-
(
ധനകാര്യ മന്ത്രാലയം
അടുത്ത അഞ്ചുവര്ഷത്തേയ്ക്ക് ദേശീയ ഗവേഷണ ഫൗണ്ടേഷനുള്ള അടങ്കല് 50,000 കോടി രൂപയായിരിക്കും
ഡിജിറ്റല് മാതൃകയിലെ പണമിടപാട് പ്രോത്സാഹിപ്പിക്കുന്നതിനായി 1,500 കോടി രൂപയുടെ പദ്ധതി നിര്ദ്ദേശം
ഭരണസംവിധാനത്തിന്റെ സമ്പത്തും നയവുമായി ബന്ധപ്പെട്ട അറിവുകള് പ്രധാനപ്പെട്ട ഇന്ത്യന് ഭാഷകളിലേക്ക് - ദേശീയ ഭാഷാ തര്ജ്ജിമ ദൗത്യം ഡിജിറ്റല്വല്ക്കരിക്കും
പുതിയ ബഹിരാകാശ ഇന്ത്യാ ലിമിറ്റഡ് വിക്ഷേപിക്കുന്ന പി.എസ്.എല്.വി-സി.എസ് 51 ഇന്ത്യന് ഉപഗ്രഹങ്ങളോടൊപ്പം ബ്രസീലിന്റെ ആമസോണിയ ഉപഗ്രഹത്തേയും വഹിക്കും ; ഗഗന്യാന് ദൗത്യം 2021 ഡിസംബറില്
ആഴക്കടല് സമുദ്ര ദൗത്യത്തിന് 4,000 കോടിയുടെ അഞ്ചു വര്ഷത്തെ ബജറ്റ് അടങ്കല്
രാജ്യത്തെ മൊത്തം ഗവേഷണ പരിസ്ഥിതി ശക്തിപ്പെടുത്തുന്നതിനായി നൂതനാശയവും ഗവേഷണ വികസനവും വര്ദ്ധിപ്പിക്കുന്നതിന് 2021-22 ലെ കേന്ദ്ര ബജറ്റില് നിരവധി നൂതന പദ്ധതികൾ പ്രഖ്യാപിച്ചു. ഇന്ന് പാര്ലമെന്റില് കേന്ദ്ര ധന മന്ത്രി ശ്രീമതി നിര്മ്മലാ സീതാരാമന് അവതരിപ്പിച്ച ബജറ്റിൽ ഡിജിറ്റൽ ഇടപാടുകള്, ബഹിരാകാശ മേഖല ആഴക്കടല് സമുദ്ര പര്യവേഷണം എന്നീ മേഖലകൾക്കാണ് പുതിയ പദ്ധതി പ്രഖ്യാപിച്ചത്.
ദേശീയ ഗവേഷണ ഫൗണ്ടേഷന്
ദേശീയ ഗവേഷണ ഫൗണ്ടേഷന് അടുത്ത അഞ്ചു വര്ഷത്തേയ്ക്ക് 50,000 കോടി രൂപയുടെ അടങ്കല് ധനമന്ത്രി നിര്ദ്ദേശിച്ചു. ''ദേശീയ മുന്ഗണമേഖലകളില് ശ്രദ്ധചെലുത്തി ഇത് രാജ്യത്തെ ഗവേഷണത്തിന്റെ മൊത്തം പരിസ്ഥിതി ശക്തിപ്പെടുത്തും'' അവര് കൂട്ടിച്ചേര്ത്തു.
ഡിജിറ്റല് ഇടപാടുകള് വര്ദ്ധിപ്പിക്കല്
സമീപകാലത്ത് ഡിജിറ്റല് ഇടപാടുകളില് പലമടങ്ങ് വര്ദ്ധനയുണ്ടായെന്നും ഈ ചലനാത്മകതയെ മുന്നോട്ടുകൊണ്ടുപോകേണ്ടതിനുള്ള നടപടികള് അനിവാര്യമാണെന്നും ശ്രീമതി സീതാരാമന് പാര്ലമെന്റിനെ അറിയിച്ചു. ഡിജിറ്റല് മാതൃകയിലുള്ള ഇടപാടുകള് പ്രോത്സാഹിപ്പിക്കുന്നതിന് സാമ്പത്തിക പ്രോത്സാഹനം നല്കുന്നതിനും ഡിജിറ്റല് ഇടപാടുകള് ഇനിയൂം വര്ദ്ധിപപ്ിക്കുന്നതിനുമായി 1,500 കോടി രൂപയുടെ ഒരു പദ്ധതിയും നിര്ദ്ദേശിച്ചു.
ദേശീയ ഭാഷാ തര്ജ്ജിമ ദൗത്യം 
ദേശീയ ഭാഷാ തര്ജ്ജിമ ദൗത്യം  എന്ന് വിളിക്കുന്ന ഒരു പുതിയ മുന്കൈ നിര്ദ്ദേശിച്ചു. ഇത് ഇന്റര്നെറ്റിലെ ഭരണസംവിധാനത്തിന്റെ സമ്പത്തും നയങ്ങളുമായി ബന്ധപ്പെട്ട അറിവുകള് ഡിജിറ്റല്വല്ക്കരിക്കുകയും പ്രധാനപ്പെട്ട ഇന്ത്യന് ഭാഷകളില് ലഭ്യമാക്കുകയും ചെയ്യും.
ഇന്ത്യയുടെ ബഹിരാകാശ മേഖല
പി.എസ്.എല്.വി-സി.എസ്.51 ന്റെ വിക്ഷേപണം ബഹിരാകാശ വകുപ്പിന് കീഴിലുള്ള പുതിയ പൊതുമേഖലാ സ്ഥാപനമായ ന്യൂ സ്പേസ് ഇന്ത്യാ ലിമിറ്റഡ്  നടത്തുമെന്ന് മന്ത്രി അറിയിച്ചു. അത് ബ്രസീലില് നിന്നുള്ള ആമസോണിയന് ഉപഗ്രഹവും ഇന്ത്യയുടെ മറ്റ് ചില ചെറിയ ഉപഗ്രഹങ്ങളും വഹിക്കുമെന്നും അവര് വ്യക്തമാക്കി. 2021 ഡിസംബറില് നിര്ദ്ദേശിക്കപ്പെട്ടിരിക്കുന്ന ഗഗന്യാനിന് വേണ്ടി ജനറിക് സ്പേസ് ഫ്ളൈറ്റുമായി ബന്ധപ്പെട്ട നാല് ഇന്ത്യന് ബഹിരാകാശസഞ്ചാരികളെ ഇതിനകം തന്നെ റഷ്യയില് പരിശീലിപ്പിച്ചിട്ടുണ്ട്.
ആഴക്കടല് സമുദ്ര ദൗത്യം
സമുദ്രമേഖലയെക്കുറിച്ച് നല്ലരീതിയില് മനസിലാക്കുന്നതിനായി അടുത്ത അഞ്ചുവര്ഷത്തേയ്ക്ക് 4,000 കോടിയിലേറെ ബജറ്റ് അടങ്കലുമായി ആഴക്കടല് സമുദ്ര ദൗത്യത്തിന് തുടക്കം കുറിയ്ക്കുമെന്ന് ശ്രീമതി സീതാരാമന് പറഞ്ഞു. ആഴക്കടല് സമുദ്ര പര്യവേഷണ സര്വേയും ആഴക്കടല് ജൈവവൈവിധ്യ പരിപാലനത്തിനുള്ള പദ്ധതികളും ഈ ദൗത്യത്തിന്റെ പരിധിയില് വരും.
വാര്ത്താവിനിമയ, വിവരസാങ്കേതികവിദ്യാ മന്ത്രാലയം
കരട് ഇന്ത്യൻ ടെലികമ്മ്യൂണിക്കേഷൻ ബിൽ, 2022-നെക്കുറിച്ചുള്ള അഭിപ്രായങ്ങൾ ക്ഷണിക്കുന്നു
ന്യൂ ഡൽഹി: സെപ്തംബർ 22, 2022
ടെലികമ്മ്യൂണിക്കേഷനിൽ ആധുനികവും ഭാവിക്ക് വേണ്ടി തയ്യാറുള്ളതുമായ ഒരു നിയമ ചട്ടക്കൂട് വികസിപ്പിക്കുന്നതിന് ഇന്ത്യാ ഗവൺമെന്റിന്റെ കമ്മ്യൂണിക്കേഷൻസ് മന്ത്രാലയം ഒരു പൊതു കൂടിയാലോചന പ്രക്രിയ ആരംഭിച്ചു.
2022 ജൂലൈയിൽ, 'ഇന്ത്യയിലെ ടെലികമ്മ്യൂണിക്കേഷനെ നിയന്ത്രിക്കുന്ന ഒരു പുതിയ നിയമ ചട്ടക്കൂടിന്റെ ആവശ്യകത' എന്ന വിഷയത്തിൽ ഒരു കൺസൾട്ടേഷൻ പേപ്പർ പ്രസിദ്ധീകരിക്കുകയും അഭിപ്രായങ്ങൾ ക്ഷണിക്കുകയും ചെയ്തു. വിവിധ പങ്കാളികളിൽ നിന്നും വ്യവസായ സംഘടനകളിൽനിന്നും അഭിപ്രായങ്ങൾ ലഭിച്ചിട്ടുണ്ട്.
കൂടിയാലോചനകളുടെ അടിസ്ഥാനത്തിൽ, മന്ത്രാലയം ഇപ്പോൾ കരട് ഇന്ത്യൻ ടെലികമ്മ്യൂണിക്കേഷൻ ബിൽ, 2022 തയ്യാറാക്കിയിട്ടുണ്ട്.
കൂടുതൽ കൂടിയാലോചനകൾ സുഗമമാക്കുന്നതിന്, ബില്ലിന്റെ ഒരു ഹ്രസ്വ അവലോകനം നൽകുന്നതിനുള്ള ഒരു വിശദീകരണ കുറിപ്പും തയ്യാറാക്കിയിട്ടുണ്ട്.
കരട് ബില്ലും വിശദീകരണ കുറിപ്പും https://dot.gov.in/relatedlinks/indian-telecommunication-bill-2022 എന്ന ലിങ്കിൽ ലഭ്യമാണ്.
അഭിപ്രായങ്ങൾ naveen.kumar71[at]gov[dot]in എന്ന ഇ-മെയിൽ ഐഡിയിലേക്ക് അയക്കാം.
അഭിപ്രായങ്ങൾ അയയ്ക്കേണ്ട അവസാന തീയതി 2022 ഒക്ടോബർ 20 ആണ്.
സൂക്ഷ്മ, ചെറുകിട, ഇടത്തരം മന്ത്രാലയം
ഇന്ത്യൻ റെഡ് ക്രോസ് സൊസൈറ്റി, ഖാദി ഗ്രാമ വ്യവസായ കമ്മീഷനിൽ നിന്നും 1.80 ലക്ഷം മാസ്കുകൾ വാങ്ങും.
ന്യൂഡൽഹി, ജൂലൈ 30, 2020
മികച്ച ഗുണമേന്മയും വിലക്കുറവും കൊണ്ട് രാജ്യമെമ്പാടും പ്രശസ്തമായ ഖാദി ഫേസ് മാസ്കുകൾ വലിയതോതിൽ വാങ്ങാൻ ഇന്ത്യൻ റെഡ് ക്രോസ് സൊസൈറ്റി തീരുമാനിച്ചു.1.80 ലക്ഷം മാസ്ക്കുകൾ വാങ്ങാനുള്ള ഓർഡർ ഇന്ത്യൻ റെഡ് ക്രോസ് സൊസൈറ്റി, ഖാദി ഗ്രാമ വ്യവസായ കമ്മീഷന് നൽകി കഴിഞ്ഞു. ഇരട്ട തുന്നലോട് കൂടിയ കൈകൊണ്ട് തുന്നിയ 100% കോട്ടൺ തുണി മാസ്കുകൾ ആണ് റെഡ് ക്രോസ് സൊസൈറ്റിക്ക് വേണ്ടി നിർമ്മിക്കുക എന്നു ഖാദി കമ്മീഷൻ അറിയിച്ചു. റെഡ് ക്രോസ് സൊസൈറ്റി നൽകിയ സാമ്പിളുകൾ പ്രകാരമാണ് തവിട്ടുനിറത്തിൽ ചുവന്ന കരയോട് കൂടിയ ഇരട്ട പാളി മാസ്ക് തയ്യാറാക്കുന്നത്. ശ്വസിക്കാൻ ബുദ്ധിമുട്ട് ഇല്ലാത്തതും കഴുകി വീണ്ടും ഉപയോഗിക്കാവുന്നതും ജൈവവിഘടനത്തിനു വിധേയമായവുമായ മാസ്കിനു വിലയും കുറവാണ്.മാസ്കിന്റെ ഇടതുവശത്തായി റെഡ് ക്രോസ് സൊസൈറ്റി ലോഗോയും വലതുവശത്ത് ഖാദി ഇന്ത്യയുടെ ടാഗും ഉണ്ടാകും. അടുത്ത മാസത്തോടെ മാസ്ക് വിതരണം ചെയ്യും. ഇതിനായി 20,000 മീറ്റർ തുണി ആവശ്യമാണ്. ഖാദി കൈത്തൊഴിലാളികൾക്ക് 9000 അധിക പ്രവൃത്തി ദിവസങ്ങൾ ഇതിനു വേണ്ടി വരും. ഇന്ത്യൻ റെഡ് ക്രോസ് സൊസൈറ്റിയിൽ നിന്നും പർച്ചേസ് ഓർഡർ സ്വീകരിച്ച ഖാദി വില്ലേജ് ഇൻഡസ്ട്രീസ് കമ്മീഷൻ ചെയർമാൻ ശ്രീ വിനയകുമാർ സക്സേന ഖാദി ഫേസ് മാസ്കിന്റെ വ്യാപക ആവശ്യകത, 'സ്വയംപര്യാപ്ത ഇന്ത്യ'യിലേക്കുള്ള ചുവടുവയ്പാണെന്ന് അഭിപ്രായപ്പെട്ടു. ഇതുവരെ 10 ലക്ഷത്തോളം ഇരട്ട പാളി കോട്ടൻ മാസ്കുകളും 3 പാളി സിൽക്ക് മാസ്കുകളും വിൽപന നടത്തിയതായി കമ്മീഷൻ അറിയിച്ചു
(Visitor Counter : 142
ആരോഗ്യ, കുടുംബക്ഷേമ മന്ത്രാലയം
കോവിഡ് 19 പുതിയ വിവരങ്ങള്
കോവിഡ് -19 ന്റെ പ്രതിരോധം, നിയന്ത്രണം എന്നിവയ്ക്കായി കേന്ദ്രസര്ക്കാര് സംസ്ഥാന-കേന്ദ്രഭരണപ്രദേശങ്ങളിലെ സര്ക്കാറുകളുമായി ചേര്ന്ന് പഴുതടച്ച നടപടികള് സ്വീകരിച്ഛ് വരികയാണ്. ഉന്നതതലത്തില് ഇവ കൃത്യമായി വിലയിരുത്തി വരികയും ചെയ്യുന്നുണ്ട്.
കേന്ദ്ര ആരോഗ്യ-കുടുംബക്ഷേമ മന്ത്രി ഡോ ഹര്ഷ് വര്ധന് രാജ്യത്തെ ലയണ്സ് ക്ലബ് ഇന്റര്നാഷണല് അംഗങ്ങളുമായി ഇന്ന് വീഡിയോ കോണ്ഫറന്സിംഗിലൂടെ ആശയവിനിമയം നടത്തി. പിഎം കെയേഴ്സ് ഫണ്ടിലേക്ക് 9.1 കോടി രൂപയും വിവിധ മുഖ്യമന്ത്രിമാരുടെ ദുരിതാശ്വാസഫണ്ടിലേക്ക് 12.5 കോടി രൂപയും സംഭാവന ചെയ്തതിന് ലയണ്സ് ക്ലബ് അംഗങ്ങളെ അദ്ദേഹം നന്ദി അറിയിച്ചു. ഇതിന് പുറമെ ലക്ഷക്കണക്കിന് ആളുകള്ക്ക് ഭക്ഷണവും ആവശ്യമായ മെഡിക്കല്-സംരക്ഷണ ഉപകരണങ്ങളും നല്കുന്നതിനും അദ്ദേഹം ലയന്സ് ക്ലബിനെ അഭിനന്ദിച്ചു.
കോവിഡുമായി ബന്ധപ്പെട്ട് ആരോഗ്യമേഖലയിലെ സൗകര്യങ്ങളെ കുറിച്ച് കേന്ദ്ര ആരോഗ്യ സെക്രട്ടറി പ്രീതി സുധന് വിവിധ സംസ്ഥാനങ്ങളില് നിന്നും ജില്ലകളില് നിന്നുമുള്ള പ്രതിനിധികളുമായി വീഡിയോ കോണ്ഫറന്സിംഗിലൂടെ ചര്ച്ച നടത്തി. കേന്ദ്രസര്ക്കാറിന്റെ പ്രതിരോധ പ്രവര്ത്തനങ്ങള്ക്ക് ആക്കം പകരുന്നതിന് ആരോഗ്യ സേതു ആപ്ലിക്കേഷന് പ്രോത്സാഹിപ്പിക്കാനുള്ള നടപടിയെടുക്കണമെന്ന് അവര് സംസ്ഥാനങ്ങളോട് അഭ്യര്ത്ഥിച്ചു.
ഹൃദ്രോഗം, ഡയാലിസിസ്, ക്യാന്സര്, പ്രമേഹം തുടങ്ങിയ രോഗികള്, ഗര്ഭിണികള് എന്നിവര്ക്ക് ആവശ്യമായ പരിചരണം ലഭ്യമാക്കണമെന്നും കേന്ദ്ര ആരോഗ്യ സെക്രട്ടറി ആവശ്യപ്പെട്ടു.
ഇന്ത്യയില് ഇതുവരെ 7695 പേരാണ് കോവിഡ് മുക്തി നേടിയത്. രോഗമുക്തരാകുന്നവരുടെ നിരക്ക് 24.5% ആണ്. ഇതുവരെ 31,332 പേര്ക്കാണ് കോവിഡ് 19 സ്ഥിരീകരിച്ചത്.
കോവിഡ് 19 നെ കുറിച്ചുള്ള സാങ്കേതിക പ്രശ്നങ്ങള്, മാര്ഗ്ഗനിര്ദ്ദേശങ്ങള്, എന്നിവയെക്കുറിച്ചുള്ള ആധികാരികവും ഏറ്റവും പുതിയതുമായ വിവരങ്ങള്ക്ക് https://www.mohfw.gov.in/.എന്ന വെബ്സൈറ്റ് സന്ദര്ശിക്കുക.
കോവിഡ് 19 മായി ബന്ധപ്പെട്ട സാങ്കേതിക സംശയങ്ങള്ക്ക് technicalquery.covid19[at]gov[dot]in എന്ന വിലാസത്തിലും മറ്റ് സംശയങ്ങള്ക്ക് ncov2019[at]gov[dot]in ലും ഇമെയില് ചെയ്യാവുന്നതാണ്. @CovidIndiaSeva ലേക്ക് ട്വീറ്റും ചെയ്യാവുന്നതാണ്.
കോവിഡ് 19 നെക്കുറിച്ചുള്ള സംശയങ്ങള് ആരോഗ്യ, കുടുംബക്ഷേമ മന്ത്രാലയ ഹെല്പ്പ്ലൈന് നമ്പറായ +91-11-23978046 ലും അല്ലെങ്കില് 1075  എന്ന നമ്പറിലും ബന്ധപ്പെടാവുന്നതാണ്. സംസ്ഥാനങ്ങളിലെയും/കേന്ദ്രഭരണ പ്രദേശങ്ങളിലെയും കോവിഡ് 19 നുമായി ബന്ധപ്പെട്ട ഹെല്പ്പ്ലൈന് നമ്പറുകള് https://www.mohfw.gov.in/pdf/coronvavirushelplinenumber.pdf ല് ലഭ്യമാണ്.
റെയില്വേ മന്ത്രാലയം
പുതിയ അഖിലേന്ത്യാ അടിസ്ഥാനത്തിലുള്ള റെയിൽവേ ടൈം ടേബിള് പുറത്തിറക്കി
(ന്യൂ ഡൽഹി: ഒക്ടോബർ 3, 2023
2023 ഒക്ടോബർ 1 മുതൽ പ്രാബല്യത്തിൽ വരുന്ന "ട്രെയിനുകൾ അറ്റ് എ ഗ്ലാൻസ് " എന്നറിയപ്പെടുന്ന പുതിയ അഖിലേന്ത്യാ റെയിൽവേ ടൈം ടേബിൾ റെയിൽവേമന്ത്രാലയം പുറത്തിറക്കി. പുതിയ "ട്രെയിനുകൾ അറ്റ് എ ഗ്ലാൻസ്" ഇന്ത്യൻ റെയിൽവേയുടെ ഔദ്യോഗിക വെബ്സൈറ്റിലും ലഭ്യമാണ്, അതായത്: https://indianrailways.gov.in/railwayboard/view_section.jsp?lang=0&id=0,1,304,366,537,2960
പുതിയ ടൈം ടേബിളിന്റെ സവിശേഷതകൾ ഇനിപ്പറയുന്നവയാണ്:
വന്ദേ ഭാരത് ട്രെയിനുകളുടെ 64 സർവീസുകളും മറ്റ് 70 ട്രെയിൻ സർവീസുകളും ഇതിൽ ഉൾപെടും.
നിലവിലുള്ള 90 സർവീസുകൾ മറ്റ് സ്ഥലങ്ങളിലേക്ക് വ്യാപിപ്പിക്കുന്നതിന്റ്റെയും 12 സേവനങ്ങളുടെ ആവൃത്തി വർദ്ധിപ്പിക്കുന്നതിന്റ്റെയും വിവരങ്ങൾ.
സൂപ്പർഫാസ്റ്റ് വിഭാഗത്തിലേക്ക് മാറ്റുന്നതിനായി ട്രെയിനുകളുടെ 22 സർവീസുകൾ വേഗത്തിലാക്കുന്നു.
20501/02 അഗർത്തല-ആനന്ദ് വിഹാർ രാജധാനി, മാൽഡ-ഭഗൽപൂർ എന്നിവ വഴി തിരിച്ചുവിടൽ.
തെക്ക് കിഴക്കൻ റെയിൽവേയിലെ ചില സർവീസുകളുടെ സമയക്രമം മെച്ചപ്പെടുത്തുന്നതിനായി ടൈം ടേബിളിൽ മാറ്റം.
ആരോഗ്യ, കുടുംബക്ഷേമ മന്ത്രാലയം
രാജ്യത്ത് വിതരണം ചെയ്ത വാക്സിൻ ഡോസുകളുടെ ആകെ എണ്ണം 16.25 കോടി കടന്നു
ന്യൂ ഡൽഹി, മെയ് 6, 2021
രാജ്യത്ത് വിതരണം ചെയ്ത വാക്സിൻ ഡോസുകളുടെ ആകെ എണ്ണം ഇന്ന് 16.25 കോടി കടന്നു. ഇന്ന് രാവിലെ ഏഴ് മണി വരെയുള്ള താൽക്കാലിക കണക്കുപ്രകാരം, 29,34,844 സെഷനുകളിലായി 16,25,13,339 വാക്സിൻ ഡോസ് വിതരണം ചെയ്തു. കഴിഞ്ഞ 24 മണിക്കൂറിനുള്ളിൽ 19 ലക്ഷത്തിലധികം ഡോസുകളാണ് നൽകിയത്. വാക്സിനേഷൻ യജ്ഞത്തിന്റെ 110-ആം ദിവസം , 19,55,733 ഡോസ് വാക്സിൻ വിതരണം ചെയ്തു.
മൂന്നാം ഘട്ട വാക്സിനേഷൻ യജ്ഞം പുരോഗമിക്കുകയാണ്. 12 സംസ്ഥാനങ്ങളിലായി 18 മുതൽ 44 വയസ്സ് പ്രായമുള്ള 9,04,263 ഗുണഭോക്താകൾക്ക് ആദ്യ ഡോസ് വാക്സിൻ ലഭിച്ചു.
രാജ്യത്ത് ഇതുവരെ 1,72,80,844 പേർ രോഗ മുക്തരായി. 81.99% ആണ് ദേശിയ രോഗമുക്തി നിരക്ക്. കഴിഞ്ഞ 24 മണിക്കൂറിൽ 3,29,113 പേർ രോഗ മുക്തരായി.
കഴിഞ്ഞ 24 മണിക്കൂറിൽ രാജ്യത്ത് 4,12,262 പുതിയ കേസുകൾ റിപ്പോർട്ട് ചെയ്തു. മഹാരാഷ്ട്ര, ഉത്തർപ്രദേശ്, ഡൽഹി, കർണാടക, കേരളം, ഹരിയാന, പശ്ചിമ ബംഗാൾ, തമിഴ്നാട്, ആന്ധ്ര പ്രദേശ്, രാജസ്ഥാൻ എന്നീ 10 സംസ്ഥാനങ്ങളിലാണ് പുതിയ രോഗികളുടെ 72.19% ശതമാനവും. മഹാരാഷ്ട്രയിലാണ് ഏറ്റവും കൂടുതൽ പ്രതിദിന കേസുകൾ - 57,640. 50,112 കേസുകളുമായി കർണാടക രണ്ടാമതും, 41,953 കേസുകളുമായി കേരളം മൂന്നാമതും ആണ്.
ഇന്ത്യയിലെ ചികിത്സയിലുള്ള ആകെ രോഗികളുടെ എണ്ണം 35,66,398 ആയി. ഇത് രാജ്യത്ത് ആകെ രോഗികളുടെ എണ്ണത്തിന്റെ 16.92% ആണ്.
ദേശീയ മരണനിരക്ക് കുറയുകയാണ്. നിലവിൽ ഇത് 1.09% ആണ്. കഴിഞ്ഞ 24 മണിക്കൂറിൽ 3,980 മരണം റിപ്പോർട്ട് ചെയ്തു. മഹാരാഷ്ട്രയിലാണ് ഏറ്റവും കൂടുതൽ മരണം - 920. 353 മരണങ്ങളുമായി ഉത്തർ പ്രദേശ് രണ്ടാമതാണ്.
ഇന്ത്യ ഗവണ്മെന്റിന്റെ കോവിഡിന് എതിരെയുള്ള പോരാട്ടത്തിൽ അന്തരാഷ്ട്ര സമൂഹവും പങ്കാളികളാണ്. 2021 ഏപ്രിൽ 27 മുതൽ അന്തരാഷ്ട്ര സംഭാവനകളും മറ്റ് സഹായങ്ങളും ഇന്ത്യക്ക് ലഭിക്കുന്നു. കോവിഡ്-19 മെഡിക്കൽ ഉപകരണങ്ങളും മറ്റ് ആവശ്യ സാമഗ്രികളും വിവിധ രാജ്യങ്ങളിൽ നിന്ന് എത്തിക്കൊണ്ടിരിക്കുന്നു. ഇതുവരെ ലഭിച്ച എല്ലാ സാധനങ്ങളും സംസ്ഥാനങ്ങൾക്കും/കേന്ദ്രഭരണ പ്രദേശങ്ങൾക്കും നീക്കിവച്ചുകഴിഞ്ഞു. ഇതിൽ ഗണ്യമായ ഭാഗത്തിന്റെ വിതരണവും പൂർത്തിയായി കഴിഞ്ഞു. പുരോഗമിച്ഛ് കൊണ്ടിരിക്കുന്ന ഒരു നടപടിയാണ് ഇത്.
RRTN
(Visitor Counter : 173
പ്രധാനമന്ത്രിയുടെ ഓഫീസ്
പ്രധാനമന്ത്രി നരേന്ദ്ര മോദിയും മൗറീഷ്യസ് പ്രധാനമന്ത്രി പ്രവിന്ദ് ജുഗ്നോത്തും മൗറീഷ്യസിലെ പുതിയ സുപ്രീം കോടതി കെട്ടിടം സംയുക്തമായി ഉദ്ഘാടനം ചെയ്തു
പ്രധാനമന്ത്രി ശ്രീ നരേന്ദ്ര മോദിയും മൗറീഷ്യസ് പ്രധാനമന്ത്രി ശ്രീ. പ്രവിന്ദ് ജുഗ്നോത്തും ചേര്ന്ന് മൗറീഷ്യസിലെ പുതിയ സുപ്രീം കോടതി കെട്ടിടം വീഡിയോ കോണ്ഫറന്സ് വഴി ഉദ്ഘാടനം ചെയ്തു. കോവിഡ് മഹാമാരിക്കു പിന്നാലെ മൗറീഷ്യസ് തലസ്ഥാനമായ പോര്ട്ട് ലൂയിസില് ഇന്ത്യയുടെ സഹായത്തോടെ ആദ്യമായി നിര്മ്മാണം പൂര്ത്തിയാക്കിയ അടിസ്ഥാനസൗകര്യ പദ്ധതിയായ സുപ്രീം കോടതി കെട്ടിടമാണ് ഇരുവരും സംയുക്തമായി ഉദ്ഘാടനം ചെയ്തത്. കെട്ടിട നിര്മ്മാണത്തിനായി ഇന്ത്യ 28.12 ദശലക്ഷം അമേരിക്കന് ഡോളര് മൗറീഷ്യസിനു ധനസഹായം നല്കിയിരുന്നു.
ഉദ്ഘാടന വേളയില് സംസാരിക്കവേ സഹകരണത്തിലൂടെ വികസനം കൊണ്ടുവരണമെന്ന ഇന്ത്യയുടെ നയത്തിന്റെ പ്രാധാന്യത്തെക്കുറിച്ച് പറഞ്ഞ പ്രധാനമന്ത്രി ഇന്ത്യയും മൗറീഷ്യസും തമ്മിലുള്ള സഹകരണം ഊട്ടിയുറപ്പിക്കുന്നതില് ജനപങ്കാളിത്തത്തോടെയുള്ള അടിസ്ഥാനസൗകര്യ പദ്ധതികളുടെ പങ്കിനെ പ്രശംസിച്ചു. ആധുനിക ഡിസൈനിലും നവീന സൗകര്യങ്ങളിലും നിര്മ്മിച്ച സുപ്രീം കോടതി കെട്ടിടം മൗറീഷ്യസിലെ നീതിന്യായ വ്യവസ്ഥയ്ക്ക് അനുയോജ്യമായ ഇരിപ്പിടമായിരിക്കുമെന്നും ഇത് ഇന്ത്യ-മൗറീഷ്യസ് സഹകരണത്തിന്റെയും ഇരു രാജ്യങ്ങളും പുലര്ത്തുന്ന മൂല്യങ്ങളുടേയും പ്രതീകമായി നിലകൊള്ളുമെന്നും അദ്ദേഹം പറഞ്ഞു. സമയബന്ധിതമായി പൂര്ത്തിയാക്കിയ പദ്ധതിക്ക് പ്രതീക്ഷിച്ചതിലും കുറഞ്ഞ തുകയേ ചെലവായുള്ളുവെന്നും അദ്ദേഹം ചൂണ്ടിക്കാട്ടി.
വികസന പങ്കാളിത്തം എന്ന ഇന്ത്യയുടെ നയത്തിന്റെ ഏറ്റവും വലിയ ഉദാഹരണങ്ങളിലൊന്നാണു മൗറീഷ്യസുമായുള്ള ഈ വികസന സഹകരണമെന്നും പ്രധാനമന്ത്രി പറഞ്ഞു. വികസന കാര്യങ്ങളില് ഇന്ത്യയുടെ സഹകരണത്തിനു പിന്നില് എന്തെങ്കിലും രാഷ്ട്രീയപരമോ വാണിജ്യപരമോ ആയ ഉപാധികളില്ലെന്നും അദ്ദേഹം വ്യക്തമാക്കി. വികസനത്തില് പങ്കാളികളാകുന്നവരെ ബഹുമാനിക്കണമെന്ന അടിസ്ഥാന മൂല്യബോധവും ഇന്ത്യയുടെ വികസന പ്രവര്ത്തനങ്ങളില് നിന്നുള്ള അനുഭവം പങ്കുവയ്ക്കലുമാണ് ഇതിലൂടെ നടക്കുന്നത്. ഇന്ത്യയുടെ വികസന സഹകരണം എന്നത് 'ആദരം', 'വൈവിധ്യം', 'ഭാവിയിലേക്കുള്ള കരുതല്', 'സുസ്ഥിര വികസനം' എന്നീ മൂല്യങ്ങളില് അധിഷ്ഠിതമാണെന്നും പ്രധാനമന്ത്രി പറഞ്ഞു.
മൗറീഷ്യസിലെ ജനങ്ങളുടെ നേട്ടങ്ങളിലെ സന്തോഷം ഇന്ത്യ പങ്കുവയ്ക്കുന്നതായി പറഞ്ഞ പ്രധാനമന്ത്രി മോദി വരും വര്ഷങ്ങളില് ഇന്ത്യ- മൗറീഷ്യസ് സഹകരണം കൂടുതല് ശക്തമാകുമെന്ന പ്രത്യാശ പ്രകടിപ്പിച്ചു.
പദ്ധതി നടപ്പിലാക്കാനുള്ള ഇന്ത്യയുടെ സഹായത്തിനു നന്ദി പറഞ്ഞ മൗറിഷ്യസ് പ്രധാനമന്ത്രി ജുഗ്നോത്ത് ഇരു രാജ്യങ്ങള്ക്കുമിടയിലുള്ള സൗഹൃദത്തേയും സഹകരണത്തേയുമാണ് ഈ പദ്ധതി പ്രതിഫലിപ്പിക്കുന്നതെന്ന് വ്യക്തമാക്കി. ഇന്ത്യയുടെ സഹകരണത്തോടെയുള്ള സുപ്രീം കോടതി സമുച്ചയ നിര്മ്മാണം മൗറീഷ്യസിലെ അടിസ്ഥാന സൗകര്യങ്ങള് ആധുനികവത്കരിക്കുന്നതില് പുതിയ നാഴികക്കല്ലായി മാറിയെന്നും ഇത് മൗറീഷ്യസ് നീതിന്യായ വ്യവസ്ഥയെ കൂടുതല് കാര്യക്ഷമവും പ്രാപ്യവും ഉള്ക്കൊള്ളുന്നതുമാക്കി മാറ്റുമെന്നും അദ്ദേഹം പറഞ്ഞു.
'സാഗര്-മേഖലയിലെ എല്ലാവര്ക്കും സുരക്ഷയും വളര്ച്ചയും' എന്ന ഇന്ത്യയുടെ കാഴ്ചപ്പാടിന് അനസൃതമായി, ഇന്ത്യന് മഹാസമുദ്ര മേഖലയില് മൗറീഷ്യസിനു വിശ്വസനീയമായ ഒരു പങ്കാളി എന്ന നിലയിലുള്ള ഇന്ത്യയുടെ സാന്നിധ്യവും ഭാവിയില് ഇരുരാജ്യങ്ങള്ക്കുമിടയിലുള്ള വര്ധിച്ച സഹകരണവുമാണു പുതിയ സുപ്രീം കോടതി കെട്ടിടം ഉയര്ത്തിക്കാട്ടുന്നത്.
പ്രധാനമന്ത്രിയുടെ ഓഫീസ്
ഡീഗോ മറഡോണയുടെ നിര്യാണത്തിൽ പ്രധാനമന്ത്രി അനുശോചിച്ചു
ഡീഗോ മറഡോണയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി ദുഃഖം രേഖപ്പെടുത്തി.
"ആഗോളതലത്തിൽ ജനപ്രീതിനേടിയ ഒരു ഫുട്ബോൾ മാന്ത്രികൻ ആയിരുന്നു ഡീഗോ മറഡോണ.തൻറെ കരിയറിലുടനീളം ഫുട്ബോൾ മൈതാനത്തെ മികച്ച കായിക നിമിഷങ്ങൾ അദ്ദേഹം സമ്മാനിച്ചു. അദ്ദേഹത്തിൻറെ അപ്രതീക്ഷിത വിയോഗം നമ്മെ എല്ലാവരെയും ദുഃഖിപ്പിച്ചു. അദ്ദേഹത്തിൻറെ ആത്മാവിന് ശാന്തി ലഭിക്കട്ടെ", പ്രധാനമന്ത്രി ട്വീറ്റ് ചെയ്തു.
വ്യോമയാന മന്ത്രാലയം
തിരുവനന്തപുരം, കൊച്ചി, കോഴിക്കോട് ഉൾപ്പെടെ 86 വിമാനത്താവളങ്ങൾ ഹരിത ഊർജ്ജം ഉപയോഗിക്കുന്നു
ന്യൂ ഡൽഹി: ഓഗസ്റ്റ് 3, 2023
നിലവിൽ തിരുവനന്തപുരം, കൊച്ചി, കോഴിക്കോട് എന്നിവയുൾപ്പെടെ 86 വിമാനത്താവളങ്ങൾ ഹരിത ഊർജ്ജം ഉപയോഗിക്കുന്നു. അതിൽ വിമാനത്താവളത്തിന്റെ മൊത്തം ഊർജ്ജ ഉപഭോഗത്തിൽ ഹരിത ഊർജ്ജത്തിന്റെ പങ്ക് 55 വിമാനത്താവളങ്ങൾക്ക് 100% ആണ്.
ഈ വിമാനത്താവളങ്ങളുടെ പട്ടിക കാണുന്നതിന് ലിങ്കിൽ ക്ലിക്ക് ചെയ്യുക: https://static.pib.gov.in/WriteReadData/specificdocs/documents/2023/aug/doc202383232801.pdf
എന്നിരുന്നാലും, പരമ്പരാഗത ഊർജ്ജ സ്രോതസ്സുകളുടെ ഉപയോഗം വിമാനത്താവളങ്ങളിലെ കാർബൺ പുറന്തള്ളലിന്റെ പ്രധാന ഉറവിടമാണ്. അതിനാൽ പുനരുപയോഗിക്കാനാവാത്ത ഊർജ്ജത്തിന് പകരം ഹരിത ഊർജ്ജം ഉപയോഗിക്കുന്നത് വിമാനത്താവളത്തിന്റെ കാർബൺ ഫുട്പ്രിന്റ് കുറയ്ക്കാൻ സഹായിക്കുന്നു.
അതിനാൽ, ഷെഡ്യൂൾ ചെയ്ത പ്രവർത്തനങ്ങളുള്ള , നിലവിൽ പ്രവർത്തനക്ഷമമായ എല്ലാ വിമാനത്താവളങ്ങളോടും, വരാനിരിക്കുന്ന ഗ്രീൻഫീൽഡ് വിമാനത്താവളങ്ങളുടെ ഡവലപ്പർമാരോടും ഹരിത ഊർജ്ജത്തിന്റെ ഉപയോഗം ഉൾപ്പെടുന്ന കാർബൺ ന്യൂട്രാലിറ്റി, നെറ്റ് സീറോ എന്നിവ കൈവരിക്കുന്നതിനായി പ്രവർത്തിക്കാൻ എംഒസിഎ നിർദ്ദേശിച്ചു.
വ്യോമയാന മന്ത്രാലയത്തിലെ സഹമന്ത്രി ജനറൽ  വി കെ സിംഗ്  ലോക്സഭയിൽ ഒരു ചോദ്യത്തിന് രേഖാമൂലം നൽകിയ മറുപടിയിലാണ് ഇക്കാര്യം അറിയിച്ചത്.
പ്രധാനമന്ത്രിയുടെ ഓഫീസ്
പ്രധാനമന്ത്രി കോവിഡ് -19 വാക്സിന്റെ രണ്ടാം ഡോസ് എടുത്തു
പ്രധാനമന്ത്രി ശ്രീ നരേന്ദ്ര മോദി ഇന്ന് കോവിഡ് -19 വാക്സിന്റെ രണ്ടാമത്തെ ഡോസ് എടുത്തു
(" എയിംസിൽ ഇന്ന് കോവിഡ് -19 വാക്സിന്റെ രണ്ടാമത്തെ ഡോസ് എടുത്തു . വയറസ്സിനെ തോൽപ്പിക്കാൻ നമുക്കുള്ള കുറച്ചു് മാർഗങ്ങളിൽ ഒന്നാണ് വാക്സിനേഷൻ " ഒരു ട്വീറ്റിൽ പ്രധാനമന്ത്രി പറഞ്ഞു.